***Smallfoot*** er en amerikansk 3D dataanimasjon og komediefilm fra 2018 fra Warner Animation Group. Filmen er skrevet og regissert av Karey Kirkpatrick basert på en historie av Sergio Pablos. Filmen spilte stemmene til Channing Tatum, James Corden, Zendaya, Common, LeBron James, Gina Rodriguez, Danny DeVito, Yara Shahidi, Ely Henry og Jimmy Tatro.

Handlingsreferat
----------------

En yeti-landsby lever isolert og ute av syne for resten av verden, på toppen av et høyt fjell i Himalaya. Migo er en yeti som følger lovverket på de eldgamle steinene som ble holdt av Stonekeeper, yetisens leder. Migos far, Dorgle, kaster seg selv gjennom luften hver morgen for å slå på en gong med hodet, ettersom yetiene tror at dette vekker solen hver morgen. Når han skal lære seg å ringe med gongen, blir Migo distrahert av Stonekeeperens datter, Meechee, som han er forelsket i. Han bommber derfor på gongen, og lander utenfor landsbyen. Der blir Migo vitne til en fly-ulykke og oppdager noe han kaller seg smallfoot (et menneske) som yetiene mener er veldig mytiske.

Migo løper tilbake for å informere alle de andre landsbyboerne. Men han mangler beviser, og Stonekeeperen påstår at Migo lyver. Han blir deretter forvist fra landsbyen. Migo får plutselig besøk av ett par andre avviste yetier: Gwangi, Kolka og Fleem, som ikke tror på steinene. De bringer ham til Smallfoot Evidentiary Society (S.E.S.), som ledes av Meechee. Hun overbeviser Migo om å reise under skyene, til tross for at steinene forteller dem at det ikke finnes noe utenfor deres egne fjell. Etter litt nøling godtar Migo å reise sin vei, men tauet hans blir ødelagt - og Migo faller ned fra fjellet.

Percy Patterson er en britisk filmskaper, som forsøker å produsere dokumentarer om dyreliv. Men filmene hans har mistet de aller fleste seerne. Han møter en pilot som forteller at han hadde sett Migo. I et forsøk på å gjenvinne sin tidligere berømmelse, forsøker Percy uten hell å overbevise assistenten sin, Brenda, om å kle seg ut som en yeti for å produsere en ny film. Men Migo dukker opp og skremmer Percy uten å vite det, når Migo forsøker å kommunisere med ham fordi yetier og mennesker ikke er i stand til å forstå hverandre. Percy forsøker å skyte Migo med en beroligende pil. Imidlertid ender den villfarne pilen opp med å treffe Percy selv, noe som gjør ham midlertidig bevisstløs. Migo bestemmer seg deretter for å bortføre den bevisstløse Percy, ved å stappe ham i en sovepose som han fester til brystet sitt for hjemreisen.

Under den lange turen tilbake opp på fjellet, havner Migo og Percy en kraftig snøstorm, som blåser dem inn i en hule i nærheten. Migo oppdager at Percy har frosset helt fast. Han tenner raskt et bål, og binder Percy over et bål for å tine ham opp og redder livet hans. Når Percy gjenvinner bevissthet, tror han først at Migo planlegger å koke ham levende. Percy bryter seg løs fra tauet, og filmer en video av Migo med mobiltelefonen sn. Deretter forsøker han å stikke av. Når han jager etter Percy, blir tåen til Migo fanget i en bjørnefelle. Percy forbarmer seg over Migo, ved å fjerne fellen og ta seg av såret hans. Når han innser at yetien forsøker å kommunisere med ham, går Percy med på å reise sammen med Migo. De reiser deretter videre oppover fjellet om natten, og gjenforenes med S.E.S. neste morgen.

De andre yetiene blir forvirret over Percys utseende, men omfavner ham lykkelig og lærer mer om kulturen hans - til Stonekeepers store forferdelse. Stonekeeper tar deretter med seg Migo med inn i et palass, og avslører sannheten: yetiene pleide tidligere å leve under skyene, men ble tvunget til å gjemme seg av de ondskapsfulle menneskene som nådeløst angrep yetier. For å holde seg trygge skapte yetiene steinene, og skyene er faktisk damp laget av yetienes daglige oppgaver for å holde seg selv skjult for menneskene ved foten av fjellet. I mellomtiden er Meechee i stand til å utvikle en bedre kommunikasjon med Percy.

For å beskytte Yeti-landsbyen, går Migo med på å fortsette Stonekeepers løgn ved å fortelle yetiene at Percy, som nå opplever høydesyke, bare er en hårløs vill yak. Steinvokteren låser Percy inn i en isboks, slik at han ikke kan varsle andre mennesker om hvor yetiene befinner seg. Men Migo oppdager senere at Meechee tar med seg Percy vekk for å returnere ham tilbake til menneskene, og han hopper derfor nedover fjellet sammen med Gwangi og Kolka. Percy kommer seg, og oppdager at videoen hans av Migo har skapt betydelig offentlig begeistring. Migo forsøker å forklare Meechee at alle mennesker er monstre, får de øye på et vegg-maleri som illustrerer en yeti som angriper mennesker. De innser at mennesker ser på yetiene som monstre.

Rolleliste (stemmegivere)
-------------------------

### Originalversjon

* Channing Tatum : Migo
* James Corden : Percy
* Zendaya : Meechee
* Common som Stonekeeper
* LeBron James som Gwangi
* Danny DeVito som Dorgle
* Gina Rodriguez som Kolka
* Yara Shahidi som Brenda
* Ely Henry som Fleem

* Patricia Heaton som Mama Bear

* Justin Roiland som Garry

### Norsk versjon

* Even Bergan som Migo
* Jon Bjørnstad som Pelle
* Malin Pettersen som Meechee
* Kristoffer Olsen som Gwangi
* Stig Henrik Hoff som Steinvokter
* Tomine Harket som Kolka
* Kalle Øby som Dorgel
* Edward Schultheiss som Fleem
* Christel Marie Blunck som Brenda
* Tommy Karlsen Sandum som Thorp
* Øyvind B. Lyse som Garry
* Lena Meieran som Bjørn

Referanser
----------

1. ↑   (på ja) *Smallfoot*, list of Warner Animation Group films, Composer: Heitor Pereira. Screenwriter: Karey Kirkpatrick, Clare Sera. Director: Karey Kirkpatrick, 28. september 2018, Wikidata Q30607974,
2. 1 2   nmhh.hu[Hentet fra Wikidata]
3. ↑   (på en) *Box Office Mojo*, Wikidata Q223142,
4. 1 2   www.imdb.com[Hentet fra Wikidata]

Eksterne lenker
---------------

* (en) *Smallfoot* på Internet Movie Database Rediger på Wikidata

* (no) *Smallfoot* hos Filmfront Rediger på Wikidata

* (sv) *Smallfoot* i Svensk Filmdatabas Rediger på Wikidata

* (da) *Smallfoot* i Danmark Nationale Filminstitut Rediger på Wikidata

* (en) *Smallfoot* på AllMovie Rediger på Wikidata

* (fr) *Smallfoot* på Allociné Rediger på Wikidata

* (nl) *Smallfoot* på MovieMeter Rediger på Wikidata

* (en) *Smallfoot* på Turner Classic Movies Rediger på Wikidata

* (en) *Smallfoot* på Rotten Tomatoes Rediger på Wikidata

* (en) *Smallfoot* på Metacritic Rediger på Wikidata


|  |  |
| --- | --- |
| Oppslagsverk/autoritetsdata | BBC Things
 |